We sobota, 20 kwiytniŏ, we 99 gyburstag nŏjlyprzego klubu we Polsce zagrŏmy szpil derbowy ze ROWem Rybnik.
„Humory i nastawiynie mŏmy bojowe, żodyn gôwy niy spuszczŏ” – gŏdŏł nŏm Lucjan Zieliński.
Łostatnie wiyści jednak niy sŏm fest dobre. Przewodniczōncy Rady Nadzorczyj gŏłŏł łostatnio, że tryner mŏ zaufanie zarzondu, jednoczyśnie miął sie spotkać dzisiąj ze sztabym szkolyniowym Ruchu.
Łostatycznie szpotkanie mŏ sie łodbyć jutro – 18 kwiytniŏ, zaś Stowarzyszynie Kybicôw – Wielki Ruch, wystosowało list łotwarty do wszistkich akcjonariuszy Ruchu. Tyn list znŏjdziecie tukej => List Łotwarty WR
To wszistko może źle wpłynōnć na nŏszych fusbalorzy – „Niy byda gŏdać za cŏłko drużina, ale mie ta sytuacjŏ motywuje, niy cierpia jak źle sie o mie gŏdo, beztōsz zrobia wszistko coby to zmiynić” – dodŏwo Zieliński.
Sfalone Ruchu we sumie cŏłkowicie przekreśli nŏsze szanse na utrzimanie, to do Niybieskich bydzie szpil ło być, abo niy być.
Na fanpyjdżach trwŏ wielkŏ mobilizacjŏ na derbowy szpil, zwłaszcza, że we tym dniu Ruch mŏ Gyburstag.
My licymy, że bydzie to dobry szpil we nŏszym wykonaniu i zrobiymy srogi krok ku utrzimaniu.
własne
szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn